
PARLAMENTUL ROMÂNIEI

CAMERA DEPUTAŢILOR

	Bucureşti,
	28.01.2021

	Nr.
	4c-13/871/2020


Pl x 565/2020
	
	
	


BIROULUI  PERMANENT 

AL

CAMEREI DEPUTAŢILOR

                 Vă înaintăm alăturat raportul asupra propunerii legislative pentru completarea anexei nr.2 la Legea nr.176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, trimisă spre dezbatere, în fond, Comisiei juridice, de disciplină şi imunităţi, cu adresa nr. Pl - x 565/2020.
                  În raport de obiectul şi conţinutul său, iniţiativa legislativă face parte din categoria legilor ordinare. 
	PREŞEDINTE,
Mihai - Alexandru Badea






PARLAMENTUL ROMÂNIEI

CAMERA DEPUTAŢILOR
	Comisia juridică,

de disciplină şi imunităţi

      
	
	Bucureşti, 28.01.2021 

Nr. 4c-13/871/2020
Pl x- 565/2020


RAPORT

asupra propunerii legislative pentru completarea anexei nr.2 la Legea nr.176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative
În conformitate cu prevederile Regulamentului Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi, cu adresa nr. Pl - x 565/2020 şi înregistrată cu nr. 4c-13/871, a fost sesizată cu dezbaterea pe fond a propunerii legislative pentru completarea anexei nr.2 la Legea nr.176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative.
Senatul, în calitate de prima Cameră sesizată a respins iniţiativa legislativă, în şedinţa din data de 8 septembrie 2020.

Potrivit prevederilor art. 75 din Constituţia României, republicată, şi ale art.92 alin.(9) pct.1, din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională. 
Consiliul Legislativ a avizat favorabil iniţiativa legislativă, cu observații și propuneri.
Guvernul, prin punctul de vedere transmis, nu susține adoptarea propunerii legislative.
Consiliul Economic și Social a avizat favorabil inițiativa legislativă.

Comisia pentru drepturile omului, culte și problemele minorităților naționale a avizat favorabil inițiativa legislativă.
Comisia pentru administrație publică și amenajarea teritoriului a avizat negativ inițiativa legislativă.
Inițiativa legislativă are ca obiect de reglementare completarea anexei nr.2 la Legea nr.176/2010, în sensul introducerii, în modelul Declaraţiei de interese, a două noi rubrici, referitoare la deţinerea unei funcţii publice încredinţate de un stat străin şi, respectiv a cetăţeniei unui stat străin.
În conformitate cu prevederile Regulamentului Camerei Deputaţilor, republicat, cu modificările și completările ulterioare, membrii Comisiei au examinat iniţiativa legislativă, expunerea de motive, avizul Consiliului Legislativ, avizul Consiliului Economic și Social şi punctul de vedere al Guvernului în şedinţa, care s-a desfășurat prin mijloace electronice, din 28 ianuarie 2021. La şedinţa Comisiei juridice, de disciplină şi imunităţi deputații au fost prezenţi, conform listei de prezenţă. 

În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor respingerea propunerii legislative pentru completarea anexei nr.2 la Legea nr.176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr.144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative.
În raport cu obiectul şi conţinutul reglementării, propunerea legislativă face parte din categoria legilor ordinare.
	PREŞEDINTE,
Mihai - Alexandru Badea                         
	SECRETAR,

Cristian – Tudor Băcanu


	Consilier parlamentar,

Silvia Olaru

